b'\n_START_ARTICLE_\nMandalaj\n_START_SECTION_\nEtimologija\n_START_PARAGRAPH_\nMesto je dobilo ime po bli\xc5\xbenjem gorovju Mandalaj. Ime je verjetno izpeljanka iz palija, \xc4\x8deprav natan\xc4\x8den izvor ostaja nejasen. Koren besede je morda iz: "mandala" (kar pomeni kro\xc5\xbene ravnice) , "mandare" (domnevajo, da pomeni "ugodno zemlji\xc5\xa1\xc4\x8de")  ali "Mandara" (gora iz hindujske mitologije). _NEWLINE_Ko je bilo kraljevsko mesto leta 1857 ustanovljeno, je bilo uradno imenovano Jadanabon (\xe1\x80\x9b\xe1\x80\x90\xe1\x80\x94\xe1\x80\xac\xe1\x80\x95\xe1\x80\xaf\xe1\x80\xb6 [j\xc9\x99d\xc9\x99n\xc3\xa0b\xc3\xb2\xca\x8a\xc9\xb4]), burmanska razli\xc4\x8dica imena v jeziku pali Ratanap\xc5\xabra (\xe1\x80\x9b\xe1\x80\x90\xe1\x80\x94\xe1\x80\x95\xe1\x80\xb0\xe1\x80\x9b), kar pomeni "[mesto], polno draguljev".  Imenovali so ga tudi Le D\xc5\xbeun Aun Mje (\xe1\x80\x9c\xe1\x80\xb1\xe1\x80\xb8 \xe1\x80\x80\xe1\x80\xbb\xe1\x80\xbd\xe1\x80\x94\xe1\x80\xba\xe1\x80\xb8 \xe1\x80\xa1\xe1\x80\xb1\xe1\x80\xac\xe1\x80\x84\xe1\x80\xba\xe1\x80\x99\xe1\x80\xbc\xe1\x80\xb1 [l\xc3\xa9 d\xca\x91\xca\x8a\xcc\x81\xc9\xb4 \xc3\xa0\xca\x8a\xc9\xb4 mj\xc3\xa8], "zmagovita de\xc5\xbeela onkraj \xc5\xa1tirih otokov") in kraljeva pala\xc4\x8da Mja Nan San \xc4\x8cau (\xe1\x80\x99\xe1\x80\xbc\xe1\x80\x94\xe1\x80\x94\xe1\x80\xba\xe1\x80\xb8 \xe1\x80\x85\xe1\x80\xb6 \xe1\x80\x80\xe1\x80\xbb\xe1\x80\xb1\xe1\x80\xac\xe1\x80\xba [mja\xcc\xb0 n\xc3\xa1\xc9\xb4 s\xc3\xa0\xc9\xb4 t\xc9\x95\xc9\x94\xcc\x80], "slavna kraljeva smaragdna pala\xc4\x8da".\n_START_SECTION_\nZgodnja zgodovina\n_START_PARAGRAPH_\nKot ve\xc4\x8dina nekdanjih (in sedanjih) prestolnic Mjanmarja je bil Mandalaj ustanovljen v skladu z \xc5\xbeeljami tedanjega vladarja. 13. februarja 1857 je kralj Mindon ustanovil novo kraljevo glavno mesto ob vzno\xc5\xbeju gorovja Mandalaj, najbr\xc5\xbe zaradi izpolnitve prerokbe o ustanovitvi metropole budizma v to\xc4\x8dno dolo\xc4\x8denem mestu ob 2400. letnici budizma. _NEWLINE_Novo glavno mesto je obsegalo 66 km\xc2\xb2 in je bilo obdano s \xc5\xa1tirimi rekami. Tloris citadele je bil 12 x 12 kvadratnih blokov, znotraj tega pa je bil 16 kvadratnih blokov velik kompleks kraljeve pala\xc4\x8de. 413 hektarjev velika trdnjava je bila obkro\xc5\xbeena s \xc5\xa1tirimi 2032 m dolgimi zidovi in 64 m \xc5\xa1irokim in 4,6 m globokim jarkom. Na razdalji 169 m vzdol\xc5\xbe zidu so bili stolpi\xc4\x8di z zlato konico za stra\xc5\xbearje.  V obzidju so bila tri vrata na vsaki strani, pet mostov je pre\xc4\x8dkalo jarek. Poleg tega je kralj dal zgraditi tudi pagodo Kuthodo z dvorano upamsada Pahtan-ho \xc5\xa0ve Tein (upasampad\xc4\x81 v paliju pomeni "obred posve\xc4\x8denja, s katerim se zave\xc5\xbee\xc5\xa1 za budisti\xc4\x8dno meni\xc5\xa1ko \xc5\xbeivljenje"), "zajat" ali zato\xc4\x8di\xc5\xa1\xc4\x8de za potnike, thudamo "dobra dharma", kraj za verske prilo\xc5\xbenosti in tudi sre\xc4\x8danje va\xc5\xa1\xc4\x8danov, da bi razpravljali o potrebah in na\xc4\x8drtih vasi, in knji\xc5\xbenico za svete budisti\xc4\x8dne spise. Junija 1857 je bila nekdanja kraljeva pala\xc4\x8da Amarapura razstavljena in s sloni preseljena na novo lokacijo ob vzno\xc5\xbeju gorovja Mandalaj, \xc4\x8deprav je bila gradnja pala\xc4\x8de uradno kon\xc4\x8dana \xc5\xa1ele dve leti pozneje, v ponedeljek, 23. maja 1859._NEWLINE_Naslednjih 26 let je bil Mandalaj zadnje kraljevsko glavno mesto zadnjega samostojnega burmanskega kraljestva pred kon\xc4\x8dno priklju\xc4\x8ditvijo Veliki Britaniji. Mandalaj je prenehal biti glavno mesto 28. novembra 1885, ko so Britanci poslali kralja Tiba in kraljico Supajalat v izgnanstvo, kar se je kon\xc4\x8dalo s tretjo angle\xc5\xa1ko-burmansko vojno.\n_START_SECTION_\nKolonialni Mandalaj (1885\xe2\x80\x931948)\n_START_PARAGRAPH_\nMedtem ko je bil Mandalaj \xc5\xa1e naprej glavno mesto Zgornje Burme med britansko kolonialno vladavino, je bil komercialni in politi\xc4\x8dni pomen preusmerjen v Jangon (Rangun). Britanski pogled na razvoj Mandalaja (in Burme) je bil v glavnem trgovske narave. \xc5\xbdeleznica je dosegla Mandalaj leta 1889, manj kot \xc5\xa1tiri leta po priklju\xc4\x8ditvi, prva \xc5\xa1ola v Mandalaju, Mandalay College, je bil ustanovljen \xc5\xa1ele 40 let pozneje, leta 1925. Britanci so pala\xc4\x8do izropali, nekateri zakladi so \xc5\xa1e vedno na ogled v londonskem muzeju Victoria in Albert. Pala\xc4\x8do so preimenovali v trdnjavo Dufferin in jo uporabljali za namestitev vojakov._NEWLINE_V obdobju kolonializma je bil Mandalaj sredi\xc5\xa1\xc4\x8de burmanske kulture in budisti\xc4\x8dnega u\xc4\x8denja in kot zadnja kraljeva prestolnica po mnenju Burmancev glavni simbol suverenosti in identitete. Med svetovnima vojnama je bilo mesto osrednja to\xc4\x8dka Zgornje Burme vseh protestov proti britanski vladavini. Z britansko vladavino je pri\xc5\xa1lo v mesto veliko priseljencev iz Indije. Med letoma 1904 in 1905 je kuga pomorila pribli\xc5\xbeno eno tretjino prebivalstva, veliko ljudi pa je pobegnilo iz mesta. Med drugo svetovno vojno je Mandalaj utrpel uni\xc4\x8dujo\xc4\x8de zra\xc4\x8dne napade. 3. aprila 1942 so med japonskim osvajanjem Burme Japonske cesarske letalske sile (Dainippon Teikoku Rikugun K\xc5\x8dk\xc5\xabtai) izvedle obse\xc5\xbene napade na mesto. Ker je bilo mesto nemo\xc4\x8dno in njegova obramba \xc5\xa1ibka ter uni\xc4\x8dena v prej\xc5\xa1njem bombnem napadu, niso naleteli na nobeno nasprotovanje britanske RAF, saj so bila vsa njihova letala umaknjena v Indijo. Tri petine hi\xc5\xa1 je bilo uni\xc4\x8denih in 2000 civilistov ubitih.  Mnogi so se spet vrnili v mesto od maja 1942 do marca 1945, ko so ga zasedli Japonci. Pala\xc4\x8do in citadelo so Japonci spremenili v skladi\xc5\xa1\xc4\x8de, ki je do tal pogorelo ob bombardiranju; samo kraljeva kovnica in stra\xc5\xbeni stolp sta ostala (natan\xc4\x8dna replika pala\xc4\x8de je bila narejena v 1990-tih).\n_START_SECTION_\nDana\xc5\xa1nji Mandalaj (po letu 1948)\n_START_PARAGRAPH_\nKo se je leta 1948 Burma osamosvojila in ni bila ve\xc4\x8d pod Veliko Britanijo, je bil Mandalaj \xc5\xa1e naprej glavno kulturno, izobra\xc5\xbeevalno in gospodarsko sredi\xc5\xa1\xc4\x8de Zgornje Burme. Do leta 1990 je ve\xc4\x8dina \xc5\xa1tudentov iz Zgornje Burme pri\xc5\xa1la \xc5\xa1tudirat v Mandalaj. Do leta 1991 so bile Mandalska univerza, Medicinska fakulteta in Obrambna akademija edine tri univerze v Zgornji Burmi._NEWLINE_Novembra 1959 je Mandalaj praznoval svojo stoletnico s festivalom ob vzno\xc5\xbeju pogorja Mandalaj. Izdani so bili tudi posebni spominski \xc5\xbeigi. Med vladavino generala Ne Vina (1962-1988) se je mestna infrastruktura poslab\xc5\xa1ala. V zgodnjih 1980-ih je drugo najve\xc4\x8dje mesto v Burmi spominjalo na mesto z majhnim pove\xc4\x8danjem zgradb in pra\xc5\xa1nimi ulicami, napolnjenimi prete\xc5\xbeno s kolesi. V 1980-tih sta mesto prizadela dva ve\xc4\x8dja po\xc5\xbeara. Maja 1981 je po\xc5\xbear poru\xc5\xa1il ve\xc4\x8d kot 6000 hi\xc5\xa1 in javnih zgradb, bilo je ve\xc4\x8d kot 36.000 brezdomcev. 24. marca 1984 je \xc5\xa1e en po\xc5\xbear uni\xc4\x8dil 2700 stavb in 23.000 ljudi je ostalo brez domov.  Po\xc5\xbeari \xc5\xa1e naprej ogro\xc5\xbeajo mesto. Velik po\xc5\xbear v februarju 2008 je uni\xc4\x8dil drugi najve\xc4\x8dji trg v Mandalaju, trg Jadanabon, in \xc5\xa1e en velik po\xc5\xbear je februarja 2009 uni\xc4\x8dil 320 domov in pustil ve\xc4\x8d kot 1600 ljudi brez strehe nad glavo. _NEWLINE_Po\xc5\xbeari v 1980-tih so bistveno spremenili mesto, njegov videz in etni\xc4\x8dno sestavo. Ogromna po\xc5\xbegana zemlji\xc5\xa1\xc4\x8da so ostala po po\xc5\xbearih nezasedena in so jih pozneje kupili ve\xc4\x8dinoma Kitajci, od katerih so mnogi nedavni priseljenci iz Junana. Pritok Kitajcev se je pove\xc4\x8dal med voja\xc5\xa1ko vlado leta 1988. Samo v 1990-tih je pri\xc5\xa1lo pribli\xc5\xbeno 250.000 do 300.000 Junan\xc4\x8danov. Verjetno so se preselili v Mandalaj. Danes je v mestu pribli\xc5\xbeno 30 do 40 odstotkov Kitajcev in so podvojili \xc5\xa1tevilo mestnih prebivalcev s pribli\xc5\xbeno 500.000 v letu 1980 do enega milijona leta 2008. Kitajski festivali so zdaj trdno zasidrani v mestnem kulturnem koledarju. Burmanci pogosto o\xc4\x8ditajo, da Mandalaj postaja skoraj satelit Kitajske in da je romanti\xc4\x8dnost starega Mandalaja \xc5\xbee davna preteklost. _NEWLINE_Kitajci so gospodarsko o\xc5\xbeivili mestno sredi\xc5\xa1\xc4\x8de, ki je zdaj obnovljeno z bloki, hoteli in nakupovalnimi sredi\xc5\xa1\xc4\x8di. Mesto spet postaja trgovsko sredi\xc5\xa1\xc4\x8de, ki povezuje Spodnjo in Zgornjo Burmo, Kitajsko in Indijo. Kitajci prevladujejo v sredi\xc5\xa1\xc4\x8du mesta in druge izrivajo v predmestje. Mandalaj je praznoval svoj 150. rojstni dan 15. maja 2009, to\xc4\x8dno ob 4.31 in 36 sekund._NEWLINE_Kljub nastanku Najpjidava, dana\xc5\xa1njega glavnega mesta Mjanmarja leta 2006, Mandalaj ostaja glavno poslovno, izobra\xc5\xbeevalno in zdravstveno sredi\xc5\xa1\xc4\x8de Zgornje Burme.\n_START_SECTION_\nGeografija\n_START_PARAGRAPH_\nMandalaj le\xc5\xbei v osrednjem suhem obmo\xc4\x8dju Burme ob reki Iravadi pri 21,98 \xc2\xb0 severno, 96,08 \xc2\xb0 vzhodno, na nadmorski vi\xc5\xa1ini 64 metrov. Njegov standardni \xc4\x8dasovni pas je UTC/GMT + 6.30 ure._NEWLINE_Mandalaj le\xc5\xbei ob prelomu Sagainga, stiku tektonske plo\xc5\xa1\xc4\x8de med Indijo in plo\xc5\xa1\xc4\x8do Sunda (najve\xc4\x8dji potres v zgodovini Mjanmarja z magnitudo 7 je bil leta 1956, razdejanje je bilo najve\xc4\x8dje v bli\xc5\xbeini Sagainga, 20 km JZ od Mandalaja, in je znan kot veliki potres Sagaing. _NEWLINE_Mandalaj ima tropsko mokro in suho podnebje po podnebni razvrstitvi K\xc3\x96PPEN, ima opazno toplej\xc5\xa1a in hladnej\xc5\xa1a obdobja leta. Povpre\xc4\x8dne temperature v januarju, hladen mesec, se gibljejo okrog 21 \xc2\xb0C, medtem ko je najtoplej\xc5\xa1i mesec april, povpre\xc4\x8dje je 31 \xc2\xb0C. Zelo vro\xc4\x8de je aprila in maja, povpre\xc4\x8dna visoka temperatura je nad 35 \xc2\xb0C. Ni\xc4\x8d nenavadnega niso temperature, ki v teh dveh mesecih prese\xc5\xbeejo 40 \xc2\xb0C. Mandalaj ima mokre in suhe dobe skoraj enako dolge kot mokre, od maja do oktobra, suha doba je v preostalih \xc5\xa1estih mesecih. Najvi\xc5\xa1ja zanesljivo zapisana temperatura v Mandalaju je bila 45,6 \xc2\xb0C in najni\xc5\xbeja 5,6 \xc2\xb0C.\n_START_SECTION_\nPromet\n_START_PARAGRAPH_\nStrate\xc5\xa1ka lega Mandalaja v osrednji Burmi je pomembno vozli\xc5\xa1\xc4\x8de za prevoz ljudi in blaga. Mesto je povezano z drugimi deli dr\xc5\xbeave, Kitajsko in Indijo z ve\xc4\x8d prometnimi sistemi.\n_START_SECTION_\nLetalski promet\n_START_PARAGRAPH_\nMednarodno letali\xc5\xa1\xc4\x8de Mandalaj je eno najve\xc4\x8djih in najsodobnej\xc5\xa1ih letali\xc5\xa1\xc4\x8d v Mjanmarju. Zgrajeno je bilo za 150 milijonov ameri\xc5\xa1kih dolarjev leta 2000, a je zelo podcenjeno; uporabljajo ga predvsem za notranje lete, razen za Kunming z Air Asia in v/iz Bangkoka z Bangkok Airways. Letali\xc5\xa1\xc4\x8de je bilo slabo na\xc4\x8drtovano in ka\xc5\xbee mo\xc4\x8dno naklonjenost za projekt "beli slon" ("beli slon" je posest, s katero njegov lastnik ne more razpolagati in za katero so stro\xc5\xa1ki, predvsem vzdr\xc5\xbeevanje, v sorazmerju z njeno uporabnostjo; izraz izhaja iz zgodbe, da so bili kralji Siama, zdaj Tajska, navajeni, da so dali za darilo eno od teh \xc5\xbeivali, da so uni\xc4\x8dili prejemnika s stro\xc5\xa1ki za njeno vzdr\xc5\xbeevanje; v sodobni uporabi je to objekt, na\xc4\x8drt, poslovni podvig itd., ki ni uporaben ali je brez vrednosti).  Nedavno odprtje letali\xc5\xa1\xc4\x8da bo omogo\xc4\x8dilo, da bo V Mnjanmar pri\xc5\xa1lo ve\xc4\x8d obiskovalcev iz Bangkoka._NEWLINE_Letali\xc5\xa1\xc4\x8de je 45 km oddaljeno od mesta, do njega vodi sodobna avtocesta, za katero je treba pla\xc4\x8dati cestnino.\n_START_SECTION_\nRe\xc4\x8dni promet\n_START_PARAGRAPH_\nReka Iravadi je glavna prometna \xc5\xbeila za prevoz blaga, kot so kmetijski pridelki, predvsem ri\xc5\xbe, fi\xc5\xbeol in stro\xc4\x8dnice, jedilno olje, keramika, bambus in tikovina.\n_START_SECTION_\n\xc5\xbdeleznica\n_START_PARAGRAPH_\nGlavna \xc5\xbeelezni\xc5\xa1ka postaja v Mandalaju je izhodi\xc5\xa1\xc4\x8de za glavno progo proti Jangonu in za\xc4\x8detna to\xc4\x8dka odcepa za Pjin U Lvin (Majmjo), La\xc5\xa1io, Moniva, Pakoku, Kalaj, Gand\xc5\xbeo in na sever v \xc5\xa0vebo, Kolin, Nabo, Kanbalu, Mohnjin, Hopin, Mogaung in Mjitkjino. Mandalaj nima mestne \xc5\xbeeleznice.\n_START_SECTION_\nKultura\n_START_PARAGRAPH_\nMandalaj je kulturno in versko sredi\xc5\xa1\xc4\x8de burmanskega budizma, ki ima \xc5\xa1tevilne samostane in ve\xc4\x8d kot 700 pagod. Ob vzno\xc5\xbeju gorovja Mandalaj je sede\xc5\xbe svetovne uradne "budisti\xc4\x8dne biblije", znane tudi kot najve\xc4\x8dja knjiga na svetu, v pagodi Kutodo. Slog mandalajske podobe Bude in mnogi Budovi kipi so bili darilo kralja Mandona, ki je bil pobo\xc5\xbeen budist. Z njimi je napolnil Mandalaj in z leti se je mandalajska budisti\xc4\x8dna umetnost uveljavila kot \xc4\x8dista umetnost Mjanmarja. 729 plo\xc5\xa1\xc4\x8d iz kamna je skupaj z napisom celotnega budisti\xc4\x8dnega kanona spravljenih, vsaka je v svoji beli stupi. Stavbe znotraj starega mandalajskega mestnega obzidja, obdanega z jarkom, ki je bilo popravljeno v zadnjem \xc4\x8dasu s pomo\xc4\x8djo zapornikov, obsegajo pala\xc4\x8do, ve\xc4\x8dinoma uni\xc4\x8deno med drugo svetovno vojno. Zdaj so jo nadomestili z repliko in je zapor, voja\xc5\xa1ka posadka, sede\xc5\xbe Centralnega voja\xc5\xa1kega poveljstva.\n_START_SECTION_\nGospodarstvo\n_START_PARAGRAPH_\nMandalaj je pomembno trgovsko in komunikacijsko sredi\xc5\xa1\xc4\x8de za severni in osrednji Mjanmar. Velik del burmanske zunanje trgovine s Kitajsko in Indijo gre skozi Mandalaj._NEWLINE_Med vodilnimi tradicionalnimi panogami so tkanje svile, tapiserije, obdelava \xc5\xbeada, obdelava kamna in lesa, izdelava marmornih in bronastih Budovih podob, tempeljskih okraskov in pripomo\xc4\x8dkov, izdelava zlatih in srebrnih listov, izdelava v\xc5\xbeigalic, pivovarne in destilarne._NEWLINE_Od leta 1990, ko so Zdru\xc5\xbeene dr\xc5\xbeave Amerike in Evropska unija uvedle sankcije, v mandalajskem gospodarstvu vse bolj prevladujejo Kitajci.'